text: Cartell de l'acte que denuncia el Comb.
  El Col·legi Oficial de Metges de Barcelona (Comb) ha demanat a la Conselleria de Salut de la Generalitat que intervingui davant un acte que tindrà lloc dissabte a Barcelona i del qual "qüestiona" la seva honestedat.
  Aquest acte es promociona a promocionar-se a Internet sota el títol 'Un món sense càncer. El que el teu metge no t'està explicant ', i ho ha titllat de pseudocientífic.
  En un comunicat, el col·legi ha explicat que l'acte "posa en dubte, de forma explícita, el paper dels metge s a l'hora d'informar de forma veraç sobre el càncer als pacients".
  El Comb demanat la col·laboració de professionals, administració, i altres entitats i institucions per evitar la realització i difusió de pràctiques que generin confusió o engany als ciutadans pel que fa a la seva salut.
  Ha reiterat que el metge és l'únic professional amb formació, coneixements i competència per fer el diagnòstic i tractament d'una malaltia.
  Els metges també han alertat del risc que les teràpies alternatives i pseudociències sense evidències clíniques suposen per a la salut.
  "Sobretot quan es tracta de pacients amb càncer, atès que poden generar falses expectatives" a persones especialment vulnerables.
  La institució preveu emprendre altres accions si resulta oportú, ja que entre les seves funcions hi ha la d'actuar com a garant de la protecció de la salut dels ciutadans i la de defensar l'exercici de la medicina adequat a les bones pràctiques.